ז'ורז'ה טיישיירה

ז'ורז'ה פיליפה אבלינו טיישיירה (בפורטוגזית: Jorge Filipe Avelino Teixeira, נולד ב-27 באוגוסט 1986 בליסבון) הוא כדורגלן פורטוגלי המשחק בעמדת הבלם בקבוצת אווש.

קריירה 
טיישיירה גדל במחלקת הנוער של ספורטינג ליסבון. לאחר שסיים את דרכו בנוער, ב-2005, הוא לא הוחתם בקבוצה הבוגרת ובמקום זאת הצטרף למועדון אחר מהעיר ליסבון, קאזה פיה א.ק., ובהמשך עבר גם למועדון אודיבלש ולס.ד. פטימה, שלושה מועדונים מהליגות הנמוכות בפורטוגל.

בשנת 2008 עבר טיישיירה לקבוצת אטרומיטוס ירוספיקו מליגת העל הקפריסאית, ובראשית 2009 עבר לא.א.פ. פאפוס מאותה הליגה.

ביוני 2009 עבר טיישיירה לקבוצת מכבי חיפה מליגת העל הישראלית, במדיה העפיל לראשונה בקריירה שלו לליגת האלופות. טיישיירה היה מרכיב מרכזי בהגנה של חיפה, שספגה רק 16 שערי ליגה ב-35 מחזורים. במסגרת משחקי גביע המדינה הורחק טיישיירה ל-6 משחקים בפועל ו-8 על תנאי בעקבות התבטאויות כנגד השופט איתן תבריזי. ב-15 במאי 2010 הבקיע טיישיירה את שערו היחיד במדי מכבי חיפה, כשהשווה ל-1-1 מול בני יהודה במחזור האחרון, תוצאה שמנעה מחיפה את האפשרות לזכות באליפות בעקבות ניצחונה של הפועל תל אביב במשחק המקביל.

לקראת עונת  חתם טישיירה בפ.צ. ציריך מליגת העל השווייצרית. בינואר 2013 הושאל לקבוצת סיינה האיטלקית. בתום העונה ירד טישיירה עם הקבוצה לליגת המשנה, וחזר לפ.צ. ציריך, במדיה שיחק עונה נוספת.

לקראת עונת  חתם טישיירה בסטנדרד ליאז' מליגת העל הבלגית ובאמצע עונת  עבר לצ'רלטון את'לטיק מהצ'מפיונשיפ. ב-15 ביולי 2017 חתם לשלוש שנים בסנט טרוידן הבלגית. ב-29 ביוני 2023 לאחר 16 שנה חזר לפורטוגל וחתם באווש מהליגה השנייה.

קישורים חיצוניים 

 עמוד השחקן באתר הרשמי של מכבי חיפה

הערות שוליים 

כדורגלנים פורטוגזים
בלמי כדורגל פורטוגזים
ליסבון: כדורגלנים
כדורגלני קאסה פיה
כדורגלני אטרומיטוס
כדורגלני א.א.פ. פאפוס
כדורגלני מכבי חיפה
כדורגלני פ.צ. ציריך
כדורגלני סיינה
כדורגלני סטנדרד לייז'
כדורגלני צ'רלטון את'לטיק
כדורגלני סנט טרוידן
כדורגלנים זרים בישראל
ספורטאים פורטוגזים בקפריסין
ספורטאים פורטוגזים בישראל
ספורטאים זרים בשווייץ
ספורטאים פורטוגזים באיטליה
ספורטאים פורטוגזים בבלגיה
ספורטאים פורטוגזים באנגליה
פורטוגזים שנולדו ב-1986